Грамата Прэзідыума Вярхоўнага Савета БССР

Грамата Прэзідыума Вярхоўнага Савета БССР і Ганаровая грамата Прэзідыума Вярхоўнага Савета БССР — дзяржаўныя ўзнагароды БССР.

Дзяржаўныя ўзнагароды БССР, якімі адзначалі асобных грамадзянаў, прадпрыемствы, установы, арганізацыі, калектывы працаўнікоў, населеныя пункты за поспехі ў развіцці народнай гаспадаркі, навукі і культуры, за актыўную працоўную і грамадска-палітычную дзейнасць і за іншыя заслугі. Таксама ўзнагароджваліся вайсковыя часткі і злучэнні за высокія паказчыкі баявой і палітычнай падрыхтоўкі, актыўны ўдзел у выкананні народна-гаспадарчых задач.